b'\n_START_ARTICLE_\nBagong Taong Tsino\n_START_SECTION_\nPaghahanda\n_START_PARAGRAPH_\nAng paghahanda para sa pagdiriwang ay isang buwan bago ang bagong taon. Paglilinis at pagaganda ng bahay, pagbili ng mga bagong damit, paggupit ng buhok, ay ilan lamang sa mga paghahanda para sa pagdiriwang.\n_START_SECTION_\nBisperas ng Bagong Taon\n_START_PARAGRAPH_\nSa bisperas ng bagong taon, pinagdidiriwang ito sa paghanda ng mga pagkain na may mga kahulugan katulad ng mga bola-bolang Tsino na ibig sabihin ay kayamanan dahil ito\'y kahawig sa mga Ingot at halos lahat ng mga tao, kasama na ang mga bata, ay nagiinuman ng "Jiu", isang alkohol na panginumin na nagkakahulugan ng mahabang buhay.\n_START_SECTION_\nMga paputok\n_START_PARAGRAPH_\nSa buong pagdidiriwang, ginagamit ang mga paputok para sa pag-alis ng mga masasamang espiritu. Pinagbabawalan ang mga paputok sa ilang mga urbanadong lungsod sa Taiwan, Tsina, Hong Kong, Singapurra, at Indonesia habang sa Australia ay kailangan ng permit mula sa lokal na pamahalaan, sa Amerika kailangan ng patnubay ng mga pulis at firemen habang sa Pilipinas, ito\'y hindi pinagbabawalan maliban na sa Lungsod ng Dabaw.\n_START_SECTION_\nMga pulang sobre (Ampao)\n_START_PARAGRAPH_\nSa bagong taon ang mga Tsino ay nagbibigayan ng mga Ampao (pulang envelope) na naglalaman ng mga pera na ibig sabihin ay swerte at kayamanan.\n_START_SECTION_\nLantern Festival\n_START_PARAGRAPH_\nIto\'y pinagdidiriwang sa huling araw ng pagdiriwang ng bagong taon. Sa selebrasyon na ito\'y ang mga pamilya ay nagsamasama ulit at kumakain ng Tikoy na ibig sabihin ay mahabang samahan ng pamilya.'